Document ID: /roh_data/filtered/fineweb-2-filterrobots_roh.jsonl.gz/6708

L'electrificaziun da la rait da viafier è in chapitel spezial da l'istorgia tecnica da la Svizra: Ella dat perditga da l'independenza e da la capacitad naziunala. Ussa produceschan ins l'energia cun atgna forza idraulica empè da cun charvun da la Prussia. Ina prestaziun da piunier è stada la construcziun da la lingia dal Lötschberg da Spiez a Brig, ch'è vegnida messa en funcziun da la BLS l'onn 1913. Pussaivla è ella daventada tras l'accord tranter las interpresas bernaisas da viafier e d'ovras electricas e l'industria svizra d'electricitad e da construcziun da locomotivas. La lingia dal Gottard vegn electrifitgada immediatamain suenter l'emprima guerra mundiala, l'onn 1924 è electrifitgà l'entir traject da Basilea fin Chiasso. Perquai che las locomotivas electricas èn bainquant pli grevas che las locomotivas a vapur, èn necessarias midadas architectonicas massivas. Uschia vegnan remplazzadas bleras punts a giatter da fier cun punts a travs gulivas da betun armà.
« L'emprim sa mussan pitschnas variaziuns tar la tensiun dal current, sumegliantamain a las relaziuns da flussiun d'auas. »E. Trechsel, Disturbi dals implants electrics da current a bassa tensiun pervia dal manaschi electric da la Viafier dal Lötschberg, senza data